o
Tervetuloa jälleen ohjelmaamme, jossa olemme keskustelleet -
Vonette Brightin kanssa hänen elämästään ja palvelutyöstään -
miehensä Bill Brightin kanssa.
Puhumme tällä kertaa myös Kalevi Lehtisestä -
ja siitä, mitä on tapahtunut myös Euroopassa ja Suomessa -
heidän palvelutyönsä ansiosta.
Vonette, tervetuloa jälleen!
Jatketaan palvelutyöstänne.
Olitte olleet naimisissa kaksi vuotta, kun tie alkoi avautua.
Mieheni oli hyvin kiinnostunut lähetystyöstä -
uutena uskovana ja liikemiehenä.
Hän ihmetteli, miksei lähetyskäskyä ole vielä suoritettu loppuun.
Siitä tuli hänelle intohimo.
Hän opiskeli myös teologisessa koulussa.
Kun hän ajatteli lähetyskäskyä, hän alkoi ymmärtää, -
että olisi nopeinta värvätä opiskelijoita, -
jotka valmistuttuaan olisivat vapaita tekemään, mitä haluavat.
Siitä ajatuksesta tuli hänelle pakkomielle.
Hän puhui lähetystyöstä opiskelijatovereidensa kanssa.
Bill näki näyssä maailman kartan edessään.
Hän puhui siitä aina kyyneleet silmissään.
Ihmiset joka puolelta maailmaa eri kirkkokunnista yhdistyivät.
He kaikki ryntäsivät toteuttamaan lähetyskäskyä.
He olivat niin innoissaan, että heidän täytyi juosta -
saadakseen energiansa purettua ja pystyäkseen opiskelemaan.
En tiedä paljonko he todella saivat opiskeltua.
Seuraavana aamuna Bill sanoi innostuneena: -
"Jumala haluaa meidän myyvän yrityksemme -
ja alkavan elää uskon varassa." Se kuulosti pelottavalta.
Kuuntelin sanomatta mitään, mutta uskon varassa eläminen -
ei ollut se elämäntapa, jonka hän oli minulle luvannut.
Näin itseni elävän paljain jaloin tiukkapipoista kurjaa elämää.
En tiennyt, että muuttaisimme UCLA:n kampukselle, -
ja alkaisimme elää uskon varassa ja luottaisimme Jumalaan kaikessa.
Bill oli innoissaan, ja Jumala antoi minulle viisautta kuunnella.
Olin iloinen hänen innostaan, ja luotin aviomieheeni.
Tiesin, että tässä kävisi hyvin, ja että Jumalaan voi luottaa.
Se, mikä todisti, että tämä kutsu on todellinen, -
oli se mitä tapahtui yritykselle.
Hänellä ei ollut toimistoa, vaan hänellä oli puhelinpalvelu, -
jossa eräs mies vastasi hänen puhelimeensa.
Ajattelimme, että kokeilemme vuoden asumista kampuksella.
Pystymmekö maksamaan vuokramme ja peruskulumme?
Teimme hintapyynnön yrityksestä, -
ja lisäsin siihen vielä 2000 dollaria, -
koska ajattelin, että meidän täytyy varmaankin neuvotella.
Bill soitti sille miehelle, ja kertoi, -
että hän tulee saamaan puheluita yrityksen myyntiin liittyen.
Mies kysyi: "Aiotko todella myydä tämän yrityksen?"
Hän sanoi haluavansa puhua Billin kanssa.
Kun istuimme pöytään valmiina neuvottelemaan, -
hän sanoi haluavansa ostaa yrityksen käteisellä, -
juuri sillä summalla, jonka pyysimme.
Se oli minulle merkki siitä, että se oli Jumalasta.
Se mitä tapahtui, oli mahdotonta.
Kun tulin opettamasta eräänä päivänä, -
ennen Billin kotiin tuloa, -
heitin tavarani sängylle ja sanoin: "Herra, jos tämä on Sinusta, -
Sinun täytyy antaa minulle vastaanottava sydän."
Sen hän teki.
Kun menin naimisiin Billin kanssa, sanoin seuraavani häntä, -
joten pakkasimme tavaramme ja muutimme UCLA:n kampukselle.
Hän työskenteli palvelutyössään, ja minä opetin vielä vuoden.
Urani kehittyi nopeasti.
Suunnittelin poikien opinto-ohjelman, -
jossa opetettiin käytöstapoja eri tilanteissa.
Minulle annettiin mahdollisuus opettaa sitä seuraavana vuonna.
Se oli 8 viikkoa. Se oli suuri juttu minulle.
Mutta kun tulin kotiin ja halusin puhua urastani, -
Bill puhui siitä, miten moni oli tullut uskoon sinä päivänä, -
ja hän heräili keskellä yötä, kun Jumala puhui hänelle.
Meidän juttumme olivat aivan erilaiset.
Kotimme kampuksella oli suuri, ja oppilaat pystyivät tulemaan sinne.
Minä kutsuin ensimmäisen vuoden opiskelijoita kotiimme.
Se oli jännittävää.
Ajattelin, että on hullua tehdä kahta erilaista asiaa.
Ajattelin, etten halua kehittää uraani, -
vaan haluan työskennellä Billin rinnalla.
Aloimme rukoilla siitä, että lopettaisin opettamisen.
Menestyneet liiketoimet mahdollistivat sen.
Lopetin opettamisen.
Olen kuullut jostakin tekemästänne sopimuksesta.
Jo ennen sitä yötä, jolloin Jumala puhui Billille, -
eräänä sunnuntai-iltapäivänä, -
eräs pyysi Billiä keskustelemaan kanssaan pari minuuttia.
Se kestikin pari tuntia.
Menin kirkkoon, ja Billin oli tarkoitus tulla perässä, -
mutta hän ei tullut. Kirkko suljettiin.
Onneksi kirkon pihalle pysäköity automme ei ollut lukossa.
Billillä oli avaimet, joten en voinut ajaa.
Minua ärsytti, että hän jätti minut sillä tavalla.
Kun hän tuli, en ollut hyvällä tuulella.
Kotimatkalla puhuimme tästä.
Kun olimme tehneet sovinnon ja istuimme syömään, -
Bill sanoi: "Haluan meidän tekevän sopimuksen Jumalan kanssa.
Olen tehnyt paljon liikesopimuksia.
Haluan, että kirjoitamme ylös, mitä haluamme elämältä, -
ja mitä haluamme Jumalan tekevän hyväksemme."
Menimme eri huoneisiin ja teimme kukin listamme.
Sitten vertailimme listojamme. Bill luki listansa ensin.
Ensimmäinen kohta oli, että hän halusi olla Jeesuksen orja, -
apostoli Paavalin esimerkin mukaisesti.
Hän piti Paavalista, ja oli puhunut siitä, että hän oli orja.
Jumala oli puhunut Billille asioita, joita en ollut tajunnut.
Bill halusi, että eläisimme uskon varassa, -
että luottaisimme Jumalan antavan kaiken, mitä tarvitsemme, -
ja että omistautuisimme täysin Hänelle.
Hänellä oli ehkä kuusi kohtaa, kaikki hengellisiä.
Entä sinun listasi?
Naiset ajattelevat käytännöllisemmin.
Huomasin näkökulmiemme erilaisuuden.
Listallani oli, että haluaisin 2-4 lasta, ja toisen auton, -
se saisi olla Ford, joka oli tuolloin halvin.
Halusin kodin, jonne kelpaisi kutsua USA:n presidentin, -
mutta joka olisi tarpeeksi vaatimaton -
niin että slummin asukas voisi viihtyä siellä.
Halusin myös tehdä asioita, jotka miellyttävät Jumalaa, -
seurata Häntä.
En muista maininneeni rahaa tai muuta sellaista.
Häpesin kovasti materialistista listaani.
Minun on pitänyt selitellä sitä vuosien mittaan.
Tajusin, että naiset ovat käytännöllisempiä.
Opin arvostamaan sitä, mitä Jumala on minulle antanut.
Joskus syytin Billiä sanoen: "Elät mukavasti, -
koska pyysin sitä Jumalalta."
Jumala on antanut meille hyvän elämän.
Meidän piti saada Jumalalta konferenssikeskus, -
jossa voisimme opettaa ihmisiä, ja jossa olisi toimistomme.
Saimme tietää myytävänä olevasta kiinteistöstä.
Se maksoi 2 miljoonaa dollaria. Se oli klassinen hotelli, -
jonne ihmisiä tuli joka puolelta maailmaa.
Se tunnettiin parantavista mineraalilähteistään.
Se oli kauniissa paikassa Mojaven autiomaan reunalla.
Se oli laadukas ja klassinen Hollywood-hotelli.
Siellä esitettiin elokuvien ensi-iltoja.
Elokuvatähdillä oli siellä omia huviloitaan.
Se oli kuuluisa paikka, mutta sodan aikaan siitä tehtiin lepokoti.
Hilton osti sen, mutta se ei menestynyt hotellina.
Sitten hänen kilpailijansa sanoi ostavansa sen.
Hotelliin ei kuitenkaan tullut vettä, ja se piti sulkea.
Ostimme sen 50 000 dollarin käsirahalla.
Lainasimme rahat päästäksemme muuttamaan sinne.
Siellä oli pöydät katettuna kuin juhlia varten.
Sängyt oli pedattu ja niin edelleen.
Tiesimme, että kuukauden päästä meidän piti maksaa 150 000 dollaria.
Ihmettelimme, mistä saisimme rahat.
Ennen muuttoamme eräs liikemies sanoi antavansa 50 000 dollaria, -
toinen antoi 25 000... He saivat 150 000 dollaria kokoon.
Tajusin, ettemme tarvinneet heitä ainoastaan saadaksemme paikan, -
vaan tarvitsimme heitä myös pysyäksemme siellä.
Sanoin, että tästä täytyy rukoilla, koska tämä on iso juttu.
Jumala antoi ne 2 miljoonaa dollaria.
Ostimme Arrowhead Springsin, 37 huoneen hotellin.
Saimme laajemmat tilat. Siellä oli toimistoja ja kokoussaleja.
Olimme siellä 32 vuotta.
Miksi halusitte tavoittaa erityisesti opiskelijoita?
He olivat parhaiten saatavilla lähetyskäskyn täyttämistä varten.
Opiskelijat haluavat mielekkään elämäntehtävän.
He haluavat saada aikaan jotain suurta.
Mieheni antama haaste oli suuri: maailman saaminen Kristukselle, -
vaikka aloittaisitkin vain yhdestä ihmisestä kerrallaan.
Opetimme heitä kertomaan uskostaan ja elämään kristittynä, -
ymmärtämään Pyhän Hengen merkityksen -
ja tukeutumaan Jumalaan oman voiman sijaan.
Opetuksemme muutti heidän elämänsä.
Haastoimme heidät menemään maailmaan.
He jopa keräsivät itse varat tullakseen koulutukseen.
Aluksi Bill ajatteli, että varat tulisivat yritykseltämme.
Jumala halusi kuitenkin meidän luopuvan yrityksestämme.
Henkilökuntamme alkoi myös kasvaa.
Laaditte myös hengelliset lait, joita käytetään myös Suomessa.
Jo alkuaikoina kaava kiteytyi neljään lakiin.
Siitä tuli tärkeä väline, -
jota on painettu eri kielillä koko maailmassa -
jo miljardeittain, emme ole edes laskeneet.
Muistan, että miehesi kertoi Kristuksesta kaikille -
kaikkialla minne hän meni, hotellissa, lentokoneessa...
Hän eli opetustensa mukaisesti.
Hän toteutti kaikkea sitä, mitä opetti.
Sanoin tätä jo ennen hänen kuolemaansa.
Bill Brightin elämä oli niin lähellä Jeesuksen elämää, -
kun on mahdollista.
Hän ei ollut täydellinen, ja muistuttelin siitä välillä.
Hän todella uskoi Jumalan Sanaan -
ja hänelle Jeesuksesta kertominen oli intohimo, -
koska hän tiesi, miten totuus muuttaisi heidän elämänsä.
Hän ei koskaan jättänyt tilaisuutta käyttämättä.
Kun Bill puhui konferensissa Berliinissä, -
häntä oli tullut kuuntelemaan suomalainen nuorisopastori -
Kansan Raamattuseurasta, Kalevi Lehtinen.
Mitä siellä tapahtui?
Se oli kansainvälinen pastoreiden konferenssi.
Mielenkiintoista kyllä, naisia ei oltu kutsuttu sinne.
Meidät mukaan tulleet naiset lähetettiin Euroopan kiertomatkalle.
Joidenkin naisten sallittiin mennä parvelle.
He saivat tavata miehiä, mutta he eivät saaneet puhua.
Ajat ovat muuttuneet.
He marssivat ovesta, johon Luther naulitsi teesinsä.
Useita satoja ihmisiä marssi siitä ovesta, se oli suuri tapahtuma.
Konferenssissa pastorit saivat kertoa palvelutyöstään.
Bill kertoi, miten helppoa oli saada ihmisiä Kristukselle, -
ja miten nälkäisiä he olivat.
Eräs vastusti häntä sanoen, ettei se ollut totta.
Bill kysyi: "Kuinka monta olet johdattanut Kristuksen luo -
tällä viikolla?" Hän vastasi, ettei yhtäkään.
Bill kysyi: "Entä tässä kuussa?" Hän ei osannut sanoa.
Bill kysyi: "Entä tänä vuonna?" Hän arveli, että kaksi.
Yhdestä hän oli varma, mutta oli ehkä toinenkin.
Bill sanoi: "Huomaatko eron? Et puhu ihmisille.
Et pyydä heitä ottamaan Kristusta vastaan ja tekemään päätöksen."
Billin rakkaudellinen tapa käsitellä häntä teki vaikutuksen Kaleviin.
Siitä ei tullut väittelyä. Bill vain todisti, että se toimii.
Kalevi sanoi haluavansa työskennellä tämän miehen kanssa.
He tapasivat, ja Bill pyysi häntä liittymään henkilökuntaansa.
Hän tuli henkilökunnan koulutukseen Arrowheadiin.
Sinä vuonna tuli useita eri maita mukaan.
Billy Graham tuli puhumaan konferenssiin.
Se oli ensimmäinen maailmankonferenssimme.
Palattuaan Suomeen Kalevi aloitti opiskelijatyönsä Suomessa.
Ensimmäinen Crusaden musiikkiryhmä tuli vuonna 1969, -
ja olin kuuntelemassa, kun he lauloivat -
ja puhuivat Kristuksesta ja neljästä laista niin luonnollisesti -
että ihmettelimme, miten se voi olla niin helppoa.
Niin toiminta alkoi kasvaa Suomessa ja koko Euroopassa.
Kuinka monessa maassa Campus Crusade toimii nyt?
Toimimme 191 maassa, -
ja kokoaikaisia työntekijöitä on 26 000 eri puolilla maailmaa, -
ja henkilökuntaa ja vapaaehtoisia on 250 000.
Kalevin tuotua sen Suomeen olemme työskennelleet yhdessä -
Kansan Raamattuseuran kanssa.
Vuonna 1972 Bill Bright ja Kansan Raamattuseuran johtaja -
Mauri Tiilikainen tapasivat Itävallassa.
He sopivat, että Crusade toimii Kansan Raamattuseuran välityksellä, -
ja voimme käyttää sen materiaalia.
Jeesus-elokuva on Campus Crusadelta.
Jumala antoi Billille näyn elokuvasta -
keinona tavoittaa maailma.
DeMille oli tehnyt useita elokuvia, kuten Kymmenen käskyä.
Bill keskusteli DeMillen kanssa, -
joka oli tehnyt myös mykkäelokuvan Jeesuksesta, -
ja sitä oli käytetty joka puolella maailmaa.
Se oli kuitenkin vanhentunut.
DeMille sanoi, että jos hänellä olisi varaa, -
hän tekisi vain kristillisiä elokuvia.
Billillä oli asia sydämellään, ja hän pyysi Jumalalta apua -
kristillisen elokuvan tekemiseen.
Eräs nuori mies nimeltä John Heyman, joka oli tuottaja, -
halusi tehdä elokuvaksi koko Raamatun.
Bill ehdotti, että hän aloittaisi Luukkaan evankeliumista -
ja tekisi elokuvan Jeesuksesta.
Hän alkoi laskea, mitä se tulisi maksamaan.
Olimme johtajien konferenssissa...
Ja elokuva tehtiin, ja sitä käytetään nyt koko maailmassa, -
myös Suomessa.
Se on saatavana yli tuhannella kielellä.
Aikamme on pian lopussa.
Miehesi Bill on nyt taivaassa.
Nyt olet Suomessa, ja olet pian lähdössä Mongoliaan.
Mitä haluaisit kertoa katsojillemme sydämeltäsi?
Luottakaa Jumalaan.
Mieheni oli niin innokas menemään taivaaseen, -
olemaan Jeesuksen kanssa, -
ettei hän pelännyt yhtään kuullessaan, -
että hänellä oli parantumaton sairaus.
Hän taisteli 3 vuotta keuhkofibroosia vastaan.
Hänen oli vaikea hengittää. Matkustelimme happiletkujen kanssa.
Hän jatkoi silti saarnaamista ja Jeesuksesta puhumista.
Lopussa hän kärsi paljon.
Kysyin: "Etkö ihmettele, miksi Jumala antaa sinun kärsiä näin?"
Hän piristyi heti ja vastasi: "En minä kärsi.
Jeesus kärsi. Hänet hakattiin niin, ettei häntä voinut tunnistaa.
Olen omassa kodissani ihanan vaimoni kanssa, -
ja kaikkien tehtävien ympäröimänä."
Hänellä oli meneillään 89 projektia, kun hän sai tietää sairaudestaan.
Joku katsoja kenties juuri nyt miettii: -
"Miten voisin ottaa vastaan Jeesuksen?"
Jeesus haluaa kaikkien ymmärtävän, että Hän on tie, totuus ja elämä, -
eikä kukaan tule Isän tykö muutoin kuin Hänen kauttaan.
Emme mielellämme ajattele olevamme syntisiä, -
mutta Hän tuli pelastamaan syntiset, -
jotka ovat Jumalan täydellisyyttä ja rakkautta vailla.
Meidän täytyy tunnustaa se.
Sen seurauksena olemme erossa Jumalasta, -
mutta Jeesuksen risti on kuin silta kuilun yli.
Jeesus on tie, jotka pitkin pääsemme Jumalan luo.
Jumalan täytyi tehdä jotain, koska olimme erossa Hänestä.
Vanhassa testamentissa piti uhrata karitsoita ja totella Jumalaa.
Sitten Jeesus tuli, ja Hänestä tuli tie taivaaseen.
Meidän täytyy ottaa vastaan Jeesus henkilökohtaisena Vapahtajanamme.
Meidän pitää pyytää Häntä tulemaan elämäämme, -
jolloin saamme voiman tulla Jumalan lapsiksi.
Sinun täytyy siis ottaa Hänet elämääsi, uskoa Häneen, -
noudattaa Hänen sanojaan, ja luottaa Häneen.
Kun kutsut Jeesuksen elämääsi, -
Kolminaisuuden kolmas persoona, Pyhä Henki, tulee asumaan sinuun.
Pyhä Henki ei pakota ketään, -
mutta silloin tajuat, että on olemassa itseäsi suurempi voima, -
ja luotat Jumalaan kaikessa.
Pyydät Häneltä, mitä tarvitset, alat lukea Raamattua, -
alat luottaa Häneen ja totella Häntä.
Ehdottaisin aloittamaan Johanneksen evankeliumista.
Merkitse kohdat, joihin sinun tulee uskoa.
Se auttaa pääsemään alkuun. Luota Häneen kaikessa.
Se on upea seikkailu.
On aika kiittää Vonette Brightia tästä keskustelusta -
hänen elämästään ja siitä, että Jeesus Kristus on Herra.
Hän johdattaa meitä, ja meillä jokaisella on oma tiemme.
Meidän ei tarvitse verrata elämäämme kenenkään toisen elämään.
Jeesus on sama, Pyhä Henki on sama -
ja Jumala on sama meille jokaiselle.
Kiitos, että olitte mukana. Jumala siunatkoon teitä!
Suomennos: Hannele Tainio